Irekia Eusko Jaurlaritza - Gobierno Vasco :: Lehendakariak Agintzari bisitatu du, haur kalteberenei laguntzeko Aukerak Suspertzen-Recuperando Oportunidades proiektua bultzatzeko\nLehendakariak Agintzari bisitatu du, haur…\n<iframe src="https://www.irekia.euskadi.eus/eu/embed/videos?flv_video=2020%2F04%2F27%2Fnews_61516%2F2020_04_27_lhk_agintzari.flv" width="320" height="210" allowfullscreen></iframe>\nLehendakariak Agintzari bisitatu du, haur kalteberenei laguntzeko Aukerak Suspertzen-Recuperando Oportunidades proiektua bultzatzeko Iturria: Irekia\n2020_04_27_lhk_agintzari0.jpg Iturria: Irekia\n2020_04_27_DSC04883.jpg Iturria: Irekia\n2020_04_27_DSC04908.jpg Iturria: Irekia\n2020_04_27_DSC04942.jpg Iturria: Irekia\n2020_04_27_DSC08583.jpg Iturria: Irekia\n2020_04_27_DSC08779.jpg Iturria: Irekia\nPrograma berriaren bidez, krisialdi honek familia kalteberenen etorkizuneko aukeretan izango duen eragina murriztu nahi da, ikasgelatik kanpoko hezkuntza-indargarriaren bitartez\nAurretik ere desabantaila soziala bizi zuten eta alarma-egoeraren eta eten digitalaren ondorioz hezkuntza-prozesuarekin jarraitzeko zailtasunak bizi dituzten adingabeei zuzentzen zaie\nAgintzari Bogan taldearen kooperatiba maioritarioa da, eta 720 langile ditu. Iaz, 29.000 familia baino gehiagori eman zien arreta\nIñigo Urkullu lehendakariak, gaur goizean, Agintzariren egoitza bisitatu du, Deustun, eta, bertan, Aukerak Suspertzen-Recuperando Oportunidades hezkuntza-indargarriaren proiekturako babesa erakutsi du. Proiektua haur kalteberenei zuzentzen zaie, eta ‘Inor atzean utzi Gabe’ bazterketa- eta pobrezia-egoerei arreta emateko Funtsean sartzen da.\nAukerak Suspertzen-Recuperando Oportunidades ekimenak eskolaz kanpoko laguntza edo hezkuntza-indargarria eskaintzen die, eremu komunitarioan (ikasgelatik kanpo, aurrez aurrekoa edo birtuala), ordurako desabantaila soziala bizi zuten ume eta nerabeei eta, alarma-egoeraren eta ikastetxeetan aurrez aurreko irakaskuntza aldi baterako eten izanaren ondorioz, aurretik bizi zuten egoera eta eten digitala aintzat hartuta, hezkuntza-prozesuarekin jarraitzeko zailtasunak dituztenei, egoera horrek beren egungo eta etorkizuneko eskola-errendimenduan eragina izan dezakeela kontuan hartuta.\nIkastetxe eta ikastoletan aurrez aurreko klaseak eten izanak adingabe askorentzat eta familia askorentzat bereziki egoera konplexua ekarri du. Errealitate horren ondorioz, Eusko Jaurlaritzako Enpleguko eta Gizarte Politiketako Sailak, Jaurlaritzako Hezkuntza Sailarekin, hirugarren sektoreko dozena bat erakunderekin eta Agintzarirekin koordinatuta, Aukerak Suspertzen-Recuperando Oportunidades programa jarriko du martxan.\nPrograma hori, bizi duten egoera berezia dela-eta, batik bat osasun-krisialdiaren ondoriozko jarduketen eragina eta ikasgelatik kanpoko jardueran eragina jasan ditzaketen umeei zuzentzen zaie.\nBeraz, programak eskola-laguntzako jarduera tradizionalak jaso ditu, baina baita ikasgelatik kanpoko hezkuntza-indargarriko beste batzuk ere; haiek adingabeei eta beren aita-amei zuzentzen zaizkie.\nLehendakariarekin batera, bisitan, Beatriz Artolazabal Enpleguko eta Gizarte Politiketako sailburua, Lide Amilibia Gizarte Politiketako sailburuordea, Mikel Gorostizaga Agintzariko zuzendari nagusia eta Bogan-eko koordinatzailea, Janire Barcena Agintzariko presidenteordea eta Josu Gago Zabalduz kooperatibako zuzendaria izan dira. Gainera, bideokonferentzia bat izan du dozena bat profesionalekin; profesional horiek Bogan taldeak garatzen dituen programetan lan egiten dute. Bogan taldearen barruan dago Agintzari, bai eta Zabalduz eta Hirube kooperatibak ere.\nHala, Iñigo Urkulluk aurrez aurre ezagutu du zein den bertako eguneroko lana eta zer lortu nahi den Aukerak Suspertzen-Recuperando Oportunidades ekimen berriaren bidez.\n“Funts honen programen eraikuntza kolektiboak eta sarekoak lan- eta lankidetza-eredu publiko-pribatua eratzen dute. Egokitzapen-gaitasuna erakusten ari zarete hasiera batean arriskua baino ez dagoela ematen duten egoeretarako irtenbide eta aukerak proposatzeko. Ikasgeletatik kanpo eten digitala murrizten jarraitzeko lankidetzan jardungo duzue. Helburu hori lortzeko, parteka dezakegun lan guztiak merezi du”, esan du Iñigo Urkullu lehendakariak.\nEra berean, lehendakariak eskerrak eman dizkie, egungo osasun-krisialdian jarrera proaktiboa izatearren. Iñigo Urkulluk honako hau esan die: “Zuon esperientziaren eta egiten jakitearen bidez, sortu diren behar berriei erantzuten diezue. Euskadiko Hirugarren Sektore Sozialak gorputz eta arima, talde-lanean eta ilusioz jarduteko duen espirituaren ordezkari zarete. Zuotako profesional eta boluntario guztiok funtsezko ekarpena zarete gure herrialdearentzat”.\nBestalde, Mikel Gorostizaga Agintzariko zuzendari nagusiak honako hau esan du: “lehen fasean, programa honek laguntza-beharrizanak dituen adingabe- eta familia-kopurua detektatuko du, etorkizuneko eskola-porrot txikiagoa sustatzeko jarduketa-eremua are gehiago zehazteko”.\nAgintzari 1977an hasi zen gizarte-bazterketaren eremuan lanean, eta 1983an eskuratu zuen nortasun juridikoa. Harrezkero, gizarte-salaketako, ikerketako eta arrisku- eta babesgabezia-egoeran dauden adingabe eta gazteei arreta emateko jarduera zabala betetzen du. 2016an, gizarte-ekimeneko kooperatiba gisa eratu zeneko 25. urteurrena ospatu zuen, eta gizarte-arloan esku hartzeko eremuan hasi zeneko 40. urteurrena; urte horietan, kooperatibak gizartearekin duen konpromisoa finkatu du.\nGaur egun, Agintzari Bogan taldeko kooperatiba maioritarioa da (bertan, Zabaldua eta Hirube kooperatibek ere parte hartzen dute); 720 langile ditu, eta, haietatik, % 96k unibertsitate-titulazioa du. 2019an, lehen eta bigarren mailako arretan emandako zerbitzuetatik, guztira, 18.000 adingabe baino gehiagori eman zitzaien arreta; haietatik, % 40 baino gehiago neska da. Helduak direla eta, datu globala handiagoa da: 11.000 baino pixka bat gehiago (% 67 emakumea). Guztira, 29.000 pertsona baino gehiagori eman zitzaien arreta.\nKooperatiben multzoaren jarduera ekonomikoa 28 milioi eurokoa izan zen iaz.\nJarraian, Bogan Talde Kooperatiboaren jardueraren eranskin xehatua jaso da, bai eta dagozkien arloak ere.\nLehen mailako arretako gizarte-zerbitzuak:\n● Gizarte- eta hezkuntza-arloan eta arlo psikosozialean esku hartzeko zerbitzuak.\n● Zaintzaileei eta elkartuei laguntzeko zerbitzua (BFAren Zainduz Programarekin konbinatuta).\n● Laguntza psikosozialeko zerbitzua eta atsedenaldirako espazioak.\n● Etxeko indarkeriaren biktima diren emakumeentzako harrera-pisua.\n● Etxeko indarkeriaren biktima diren emakumeentzako esku-hartze sozialeko programarako gizarte- eta hezkuntza-laguntzarako eta programari atxikitako pisuen kudeaketa materialerako zerbitzua.\n● Bilbon eskola-absentismoa detektatzeko, prebenitzeko eta arreta emateko zerbitzua.\n● Ludoteka eta Gazteleku.\n● Guraso-trebetasunetan oinarritutako prestakuntzarako udal-programa.\n● Zerbitzu soziokomunitarioa.\nBigarren mailako arretako gizarte-zerbitzuak\n● Adingabeentzako egoitza-zentroak.\n● Harrera espezializatuko egoitza-zentroak (IRISASI, URALDE eta BOTIOLA ETXEA).\n● Bidaiderik gabeko adingabe atzerritarrentzako harrerako egoitza-zentroa (SEGURA, HONDARRIBI, DONOSTIA –UBA-, ATEGORIETA, ARABELLA eta ZAKAN PROIEKTUA NAFARROAN).\n● GAZTEON SARELAN proiektua GIPUZKOAn.\n● Gizarte- eta hezkuntza-arloan eta/edo arlo psikosozialean familiarekin esku hartzeko zerbitzuak.\n● Umeekin, nerabeekin eta beren familiekin gizarte- eta hezkuntza-arloan esku hartzeko zerbitzua (TREBATU).\n● Sexu-abusuko egoeretan esku hartzeko zerbitzua (SEIP).\n● Sexu-abusuko egoeretan esku hartzeko zerbitzua (ASASI).\n● Familia-harrerarako sustapeneko eta laguntza teknikoko zerbitzuak.\n● Bizkaiko familia-harrerako zerbitzua (E.P.A.F).\n● Arabako familia-harrerako zerbitzua (P.A.A.F.A).\n● Gipuzkoako familia-harrera espezializatuko zerbitzua (PAFE).\n● Adopziorako sustapeneko eta laguntza teknikoko zerbitzuak.\n● Bizkaiko adopziorako laguntza-zerbitzua (PAAB).\n● Babesgabezia-egoeran dauden haur eta nerabeei gizarte-informazioa emateko zerbitzua.\n● Haur eta nerabeei telefono-arreta emateko zerbitzua (ZEUK ESAN).\n● Etxeko indarkeriaren biktima diren edo sexu-arrazoien ondorioz biktima diren emakumeei informazioa eta arreta emateko zerbitzu espezializatua.\n● Indarkeriaren biktima diren emakumeentzako telefono-arretako zerbitzua (SATEVI).\nBerezko ekimeneko zerbitzuak\n● ADOPTIA zerbitzua: Adopzioko eta familia-harrerako zerbitzu espezializatua. Banako, familiako eta taldeko balorazio eta arreta psikologikoa egiten die adingabeei eta beren familiei.\n● Sarean konektatutako etxeak: Adoptatutako eta/edo gizarte-ahultasuneko egoeran dauden gazteentzako familia-hausturaren prebentzio-programa.\n● ARLOBI zerbitzua: Bizitzako zenbait etapatan krisi- edo gatazka-egoeran dauden familientzako arreta. Banako, familiako eta taldeko gizarte- eta hezkuntza-arloko arreta psikologikoa.\n● Bestelakoak: Mindfulness eskola; familia, nerabe eta profesionalentzako lantegiak; umeak aldi baterako hartzeko familien egokitasuna balioesteko zerbitzua (Sahara, Txernobyl, ikasketa-egonaldiak); prestakuntza.\nArgibide gehiagorako, Iñigo Camino: 656.78.62.53. Gainera, elkarrizketa egin dakioke Rosa Lizarragari, Agintzariko presidenteari eta haur-psikologoari.\nintervencion_lhk_agintzari_... behera kargatu (10 MB)\nlhk_agintzari_eu.mp4 800 MB\nLehendakariak adierazi du gazteen enplegua «herrialdearen helburua» dela


kritiken hemeroteka » Historia mindua, zauri irekia, saio argigarria\n« Neskamearen ipuina | Munduan arrotz »\nHistoria mindua, zauri irekia, saio argigarria Mikel Asurmendi / blogak.eus, 2021-02-04\nJon Alonso Naparra-ren peskizetan abiatzen da —duela lau urte abiatu zela dio —nik kasua bere buruan bizitzan txeratuta daramala sentitu dut— , hau da, Naparra-ri gertatua argitzeko “egiaren bila” hasi zen datu objektiboen eta errealen bitartez. Lanbas-ek argitu ohi duen kasu bat balitz Alonsoren imajinazioak “gidatuta” liteke. Oraingoan, alabaina, errealitateak fikzioa gainditzen du, eta saio honen ezaugarrietako bat errealitatea kafkiarra izatea da. Hori ere erredundantea da. Ikasbidea: estatuaren jitea ez da aldatuko pertsonak aldatzen ez garen bitartean.\nPrintzipioz, liburuko protagonistak Naparra behar luke, baina zirkunstantziek militante desagertuaren familia bilakatu zuten “protagonista”, aspaldi bihurtu ere, duela 40 urte, familia senitartekoaren bila abiatu ondoren. Jose Miguelen gurasoak —Patxi eta Celes— zenduta, Eneko eta Camino anaia-arrebek beren bizitza anaiaren patuarekin batera osatu dute. Familiaren nora ulertu gabe, ezin da ulertu Naparra, kasu irekia, familiak zauri irekia baitarama betiko.\nLan hau hobekien egin lezakeena, Lanpas da. Ironia duzu irakurle lagun hori. Hain zuzen ere, ironia Jon Alonsorena da, saio honetan agerikoa. Naparra kasua berriz ere ezagutzeak oilo pikorra jarri dit, tarteka-marteka, absurduaren pisua arintzeko Alonsoren luma eta ironia paregabea egin zaizkit. Luma-rena metafora da. Boutade bat, Alonsoren eta —Lanpas-en— ildoan: euskaldunok nola esaten diogu txapelari? Bada, funda-mentala! Bada, horixe duzu liburua ere, fundamentala! Naparra nor izan zen eta haren akabera argitzeko, funtsa handiko saioa!\nLiburua atal laburrez osatuta dago, estatuaren pasilloetan eta kuluarretan ibili ostean “argitaratu behar izan diren dokumentuak kasuetan salbu”. Ikusgarria da estatuaren estoldetako zabarkeriak nola estaltzen duen bere zikinkeria. Idazleak adierazi duenez, epaituak inoiz estatuaren aurka —edozein dela estatu eta botere gunea— egin bazuen bereak egin du, berantzako ez dago justiziarik. Are, bere familia ere kondenatuta dago. Alonsok bikain esplikatzen du hori guztia.\nEnpatia saioetako funtsa fundamentala da, besteren artean. Amaiera aldean, VI.a delakoan etsiak hartuta segitzen du Alonsok: “Zerbaitek pena ematen badit, liburu honen gaia dela-eta, Naparra kasuak ni baino idazle hobea eduki ez izana da”. Ez horixe! Enekoitz baino tematsuagoa da Jon gero. Beste idazleren batek Naparra kasuaz bere iritzia edota jarrera agertuko ote zituen horren ongi? Nire ustean, liburuaren balorea —neurri batean— bizi esperientzian funtsatuta izatea da. Alonsok idatzi badu liburu hau, berau idazteko bera baino idazle egokiagorik ez dagoelako da. Noski, hori nire aburua da, eta balio du Naparra-ren kasuari buruz Alonsok duen iritziak balio duena.\nLuzatzen ari naiz eta liburuaren iruzkin egiteaz harago, kasuaren inguruan —edota euskal gatazka delakoaren inguruan— nire ikuspuntua emanen dut, larderia handiz naski.\n3. Badator nire iritzia. “Euskal arazoa” delakoa hasten da galbidean, eguneroko jardunean —mintzamoldetan— “arazo” hitza soilik subjektu askatzailearen bizkar geratzen denean. Hots, espainol eta frantses arazoa ere bada, izan behar luke, baina gatazka “garatuz” joan ahala, arazoa euskaldunona —bilakatu— zen eta da de facto. Eta gaitza da, arazoa bizirik baita. Gatazka lekuko.\n4. Azken 40 urteko “euskal gatazka”-ren porrota begi-bistako da. Niretzat bistan da. Bakoitzak bere begietatik analizatzen du egoera, noski. Oharra: ez ditzan inork nahastu nik porrotaz ulertzen dudana, eta herri honen emantzipazioetan azken 40 urteetan euskal jendarteak bizi eta jaso dituen desgraziak eta balizko onurak.\n5. Zerk ezberdintzen ditu —edo desberdindu behar ditu— zapaltzaileen bortxa eta askatzaileen bortxa? Bada, izenak berak dioena: bata zapaltzailea dela eta bestea askatzailea. Galdera?: Naparra zapaltzailearen bortxak edo askatzailearen bortxak desagerrarazi al zuen? Liburua irakurtzeak Jon Alonsoren tesira hurbildu nau gehiago. Naparra-ren kasuaz iritzi osatuago bat egin ahal izan dut. Eta, jakin ezazu, urte luzeak joan zaizkit horren osaketan.\n6. Alabaina, kontua hauxe: zergatik 40 urte hauetan, bortxa iraultzailearen inguruan sortu ziren —80ko urteetan bereziki— duda-muda haiek? Iraultzaileen eta askatzaileen duintasunak ez luke dudarako zirrikiturik utzi beharko? Zergatik “bizi izan gara” posibilitate horrek funtsa balu bezala?


Bihar itzuliko dira pilota partidak Alegiako Elorri pilotalekura | El Diario Vasco\nAlto-urolaBihar itzuliko dira pilota partidak Alegiako Elorri pilotalekura\nBihar itzuliko dira pilota partidak Alegiako Elorri pilotalekura\nGOIKOETXEA ALEGIA. Jueves, 14 septiembre 2017, 00:08\nAmaitu zaizkie oporrak Intxurreko pilotariei. Urtero bezala, Gipuzkoako txapelketa izango da denboraldi berriko lehen erronka eta asteburuan hasiko dira eskuz binakako eta gomazko paletako ligaxkak. Eskuz binaka gizonezkoen kadete eta nagusien mailetan izango du ordezkaritza Intxurrek. Kadeteen lehen eta bigarren mailetan eta nagusien lehenengoan bikote bana izango du eta nagusien hirugarren mailan lau bikote izango dira, hiru multzotan banatuta. Multzo bakoitzeko lehen biak sailkatuko dira hurrengo kanporaketetarako. Gomazko paletan, berriz, emakumezkoen jubenilen eta nagusien lehen eta bigarren mailetan izango du ordezkaritza Intxurrek. Jubenilen bigarren mailan hiru bikote izango dira eta beste mailetan, bana. Jubeniletan lehen hirurek egingo dute aurrera eta nagusietan, lehen bi sailkatuek.\nLehen jardunaldiko partidei dagokienean, bihar eta etzi jokatuko dira partidak Alegiako Elorri pilotalekuan. Biharko jaialdia 19:00etan hasiko da eta hiru partida jokatuko dira. Lehena, eskuz binaka, gizonezkoen kadeteen bigarren mailakoa izango da eta Intxurrek Behar Zanaren aurka jokatuko du. Bigarren neurketa gomazko paletakoa izango da: emakumezko nagusien lehen mailan, Intxurre eta Su Berri ariko dira nor baino nor. Azkenik, berriz ere eskuz binaka, gizonezkoen nagusien hirugarren mailan, Intxurreko bi bikotek neurtuko dituzte indarrak. Larunbateko partida 10:00etan izango da: eskuz binaka, gizonezkoen nagusien lehen mailan, Intxurre eta Tolosa-Aurrera neurtuko dira.\nAlegiako Txintxarri eta Txintxarri Txiki abesbatzek gaur, ostegunarekin, hasiko dituzte ikasturte berriko entseguak: gazteenek 19:30etik 20:30era eta helduek 21:00etatik 22:30era. Garbiñe Orbegozoren zuzendaritzapean ariko dira bi abestaldeak eta, esanda bezala, ostegunero elkartuko entseguetarako kultur etxeko areto nagusian. Abesbatzan abestu nahi duten guztiek (alegiarrak zein kanpotarrak) ateak zabalik dituzte. Izena eman nahi dutenek kultur etxean utz ditzakete euren datuak edo, bestela, abesbatzako kideren batekin harremanetan jar daitezke. Txintxarri Txiki abesbatzan abesteko adin tartea zabaldu egin dute: hala, zazpi urtetik hamasei urte bitarteko haur eta gaztetxoek kantatu ahal izango dute koruan (LHko 2. mailatik DBHko laugarreneraino, alegia).\nKarrozeroak eta txosnak 'La flauta mágica' abrirá la nueva temporada de ópera del Zelai Arizti


Nafarroako ubidea - Wikipedia, entziklopedia askea.\nEuskal Herriko ubidea, Itoitzetik Ablitasra\nNafarroako ubidea Euskal Herriko lan hidrauliko handi bat da, Nafarroa Garaiko lurralde historikoan dagoena. Ureztatzeko ubide bat da, Irati ibaiko ura Nafarroako Erdialdera eta Erriberara bideratzeko. Jatorrizko proiektuak 177 kilometroko ibilbidea aurreikusten du ubiderako, Itoizko urtegiaren eta Ablitas udalerriaren artean.\nNafarroako ubidea Pitillas udalerrian\n2006ko ekainaren 2a\nOsatu ondoren, 59 000 hektarea ureztatu ahal izango dira, eta Iruñerria eta Tafallaldea edateko urez hornitu ahal izango dira.\nBertako ingurumenean eragina izateagatik kritikak jaso izan ditu, gainera bere finantzaketek ustelkeria politikoaren itzalpean egitearen salaketak jaso ditu.\nGaur egun, Itoitz eta Pitillas udalerrien arteko lehen fasea martxan dago.\n1.1 I. fasea\nArtikulu nagusia: «Nafarroako ubidearen eskema»\nUbidearen lehen zatia "enpresen aldi baterako elkarte" (EABE) bati esleitu zitzaion, honako hauek osatua: Nafarroako Kutxaren koorporazioa (%35), Acciona (%35), Isolux Corsan Concesiones (%10), Befesa (%10), Arian (%3,33), Obenasa (%3,33) e Iruña (%3,33). Zehazki, 26 234 hektarea ureztatzean datza, ubidearen bigarren mailako sarea eraikita (azpiegitura hidraulikoak, bideak, hustubideak, etab.).\nLehen fase hau eraikitzen ari zirela, 2007an Miguel Jara Camacho hil zen, Ekuadorko langilea, "dumper" ibilgailu bat gidatzen ari zela kanalean mantentze-lanak egiten ari zela.\nLehen fase hau Itoizko urtegiaren eta Pitillas udalerriaren artean doa, eta 2011n amaitu zen.\nAzpiegituren % 15 ureztatzaileek ordaindu beharko dute, eta, gainera, "itzaleko bidesaria" deritzona ordaindu beharko da. Bidesari horrek esan nahi du obra enpresa pribatu komertzial bat eraiki, finantzatu eta kudeatzen duela, eta administrazioak, aurrekontuen kontura, kanon bat ordaintzen duela erabiltzen diren zerbitzuengatik, eta, beraz, zergen bidez finantzatzen dela.\nEbroko Ur Konfederazioa 2004ko apirilaren 14an emandako ebazpenaren bidez, Irati ibaitik eratorritako ur publikoen aprobetxamendu bat eman zitzaion Nafarroako Gobernuari, Itoizko urtegian, Nafarroa Garaiko 87 udalerritako herritarrak eta industriak hornitzeko. Itoiztik herriak eta industriak hornitzeko EUKk emandako emakida segundoko 2 660 litrokoa da, hau da, urtean 76,06 hektometro kubiko, eta, kalkuluen arabera, biztanleentzako hornidura 39,14 hektometro kubikokoa izango da, eta industriena, berriz, 36,92koa.\nIbilbidean zehar, 14 tunel eta bidezubi bat zeharkatzen ditu.\nI. faseko tunelak\n1 Longida • Agoitz 1,19 km\n2 Urrotz • Itzagaondoa 1,71 km\n3 Itzagaondoa • Untzitibar • Elo 5,89 km\n4 Noain Elortzibar 0,78 km\n5 Tebas-Muru Artederreta • Biurrun-Olkotz 4,11 km\n6 Biurrun-Olkotz 0,29 km\n7 Tirapu 0,33 km\n8 Añorbe 1,38 km\n9 Añorbe 0,51 km\n10 Artaxoa 1,45 km\n11 Artaxoa • Tafalla 1,22 km\n12 Tafalla 2,36 km\n13 Pitillas 0,41 km\n14 Pitillas 1,44 km\nI. faseko bidezubiak\n1 Longida 0,34 km\n↑ (Gaztelaniaz) «Nafarroako ubidearen I. Sektorearen inaugurazioa» www.navarraagraria.com Noiz kontsultatua: 2020-11-28.\n↑ «Nafarroako ubidearen deskribapena | Canasa» www.canasa.es Noiz kontsultatua: 2020-11-28.\n(Gaztelaniaz) Canal de Navarra S.A. enpresaren webgunea\nNafarroako ubidea argia.eus webgunean\nMultimedia: Canal de Navarra\nAzken aldaketa 28 azaroa 2020(e)an, 16:29(e)tan\nOrriaren azken aldaketa: 28 azaroa 2020, 16:29.


Gaur inauguratuko da Okondoko Garaikoetxea Parkea - Okondo - Aiaraldea.eus\nGaur inauguratuko da Okondoko Garaikoetxea Parkea\nUnai San Pedro Camacho 2021-09-10 09:37\nGaraikoetxea Parkea erabat berritu du udalak. / Okondoko Udala\nMarrazkien erakusketa batek animatuko du ekintza.\nUrte osoan zehar bi berrikuntza egin dira Okondoko Garaikoetxea Parkean. Alde batetik, parke osoa babesteko estaldura eraiki da. Modu horretan, estrukturak bertako urak jasoko ditu. 67.000 euroko aurrekontua izan du proiektuak. Beste aldetik, jolas berriak eta kautxuzko zoladura eraiki dira, 45.000 euroko aurrekontuarekin.\nLanak bukatu, eta iragan ostiralean ireki zen parkea berriro ere. Asko izan ziren parke berria ezagutzera hurbildu ziren haur eta gurasoak, baina inaugurazio ofiziala gaur burutuko da, 17:00etan, COVID-19aren neurri guztiak betez.\nGainera, marrazkien erakusteka egongo da ikusgai. Gaur bertan itxiko da parte-hartzeko epea, 1-16 urte bitarteko umeentzat. Behin parkea inauguratuta, zozketa bat egingo da parte-hartzaile eta haur guztien artean.


"Jarrera xenofobo eta arrazistak identifikatu eta salatu" beharra aldarrikatu dute Arrasaten - Debagoiena - Goiena.eus\n"Jarrera xenofobo eta arrazistak identifikatu eta salatu" beharra aldarrikatu dute Arrasaten\nJulen Iriondo 2015-03-21 08:00\nMartxoaren 21a Arrazakeriaren eta Xenofobiaren kontrako Nazioarteko Eguna dela-eta, Arrasateko Bildu, EAJ, PSE-EE eta Aralarren udal taldeek Herri anitza, herri aberatsa izeneko adierazpena plazaratu dute elkarrekin.\nHauek dira adierazpenak jasotzen dituen puntuak:\n1. Herrian bizi diren pertsona guztiak dira herritarrak, edonon jaioak direla ere.\n2. Herritar guztiok izan behar ditugu eskubide eta betebehar berberak. Eta horretarako lanketa bat egingo da.\na) Pertsona guztien eskubideak bermatzeko.\nb) Aukera berdintasuna bermatzeko.\nc) Ezberdin izateko eskubidea bermatzeko.\n3. Jarrera xenofobo eta arrazistak identifikatu eta salatuko dira.\n4. Jendarte kohesionatu eta justu bat eraiki behar da, lehian baino elkartasunean oinarritutakoa, eta aniztasuna beldurrez eta gatazka iturri bezala hartu beharrean, aberastasun iturri bezala hartuko duena.\n5. Bide horretan elkarbizitza da gakoa. Horretarako, beharrezkoa da elkar-ezagutza eta elkar-aitortza aitortzea.\n6. Herrian dagoen kultura eta hizkuntza aniztasuna aberasgarria da herriarentzat, eta, horiek babestu eta indartzeko lanketa egingo da, betiere, euskara kohesio eta komunikazio hizkuntza bezala aitortuz.


Esklerosi Anizkoitzan gai kognitiboak tratatzea - Esclerosis Múltiple Euskadi\nEsklerosi Anizkoitzan gai kognitiboak tratatzea\nNork Argitaratu du EM Euskadi | 2014 urtarrila 22 | ikusita 1461 aldiz\nGaur egun ez dago EAri lotutako urritasun kognitiborako behin betiko tratamendu farmakologiko edo ez farmakologiko eraginkorrik. Herrialde askotan EA tratatzeko onartu dituzten gaixotasuna aldatzeko tratamenduek (ingelesez DMT) (interferon b-1a eta […]\nGaur egun ez dago EAri lotutako urritasun kognitiborako behin betiko tratamendu farmakologiko edo ez farmakologiko eraginkorrik.\nHerrialde askotan EA tratatzeko onartu dituzten gaixotasuna aldatzeko tratamenduek (ingelesez DMT) (interferon b-1a eta b-1b, glatiramer azetatoa, mitoxantrona, natalizumab, teriflunomida eta fingolimod) berriz gaixotzeko tasak gutxitu ditzakete eta, batzuetan, baita minusbaliotasunaren bilakaera moteldu eta MEI parametroak hobetu ere. Botika horiek eragin positiboa izan dezakete, epe luzera, EA duten gaixoen emaitza kognitiboan: garuneko hanturari, lesioaren kargari eta garuneko atrofiaren bilakaerari eusten diote. Botika horietako batzuk, gainera, neurobabesleak izan daitezke, hainbat mekanismoren bitartez.\nOrdea, DMTri buruzko oinarrizko entsegu kliniko gehienetan ez dituzte balorazio kognitiboko irizpideak erabili, ezta bigarren edo hirugarren mailako irizpide gisa ere. Beraz, ez da zehaztu botika horiek kognizioan zer eragin duten. Egindako proba nagusien arabera, DMTak errendimendu kognitiborako mesedegarriak izan daitezke eta tratamendu goiztiarrek funtzio kognitiboari eusteko edo disfuntzio kognitiboa atzeratzeko balio dezakete.\nGero eta gehiagok uste dute etorkizunean ebaluazio kognitibo sistematikoa sartu behar dela entseguetan, DMTek kognizioan zer eragin duten eta azpian zer mekanismo psikopatologiko dauden argitzeko.\nTratamendu sintomatikoei buruzko azterlanek ez dute EAko urritasun kognitiboa tratatzeko emaitza onik eman. Tratamendu horietan erabiltzen dira nekearen kontrako botikak (amantadina, potasioaren kanalaren blokeatzaileak eta modafiniloa), Alzheimerraren kontrakoak (donepeziloa, memantina eta rivastigmina) eta psikoestimulatzaileak (anfetamina eta metilfenidatoa, adibidez). Hala ere, arlo horretan interesa piztu da eta botika sintomatikoei eta botika horien erabilerei buruzko azterlan zabalagoak prestatzen ari dira.\nErrehabilitazio kognitiboa birziklatze kognitiboaren ikuspegi ez farmakologikoa da; helburua da funtzio kognitiboa praktikaren, ariketen eta orekatze- eta moldatze-estrategien bitartez hobetzea eta geratzen den funtzio kognitiboa maximizatzea.\nEsku-hartze farmakologikoek ez bezala, errehabilitazio kognitiboak abantaila bat dauka: ez du albo-ondoriorik.\nErrehabilitazio kognitiboa oso onuragarria izan daiteke EA duen jendearentzat, nahiz eta arlo horretako azterlanak mugatuak diren eta ez dagoen ikuspegi eta estrategia hoberenei buruzko behin betiko ondoriorik. Gaur egun, proba batzuetan psikologia kognitiboan ikaskuntza eta oroimena hobetzeko dauden estrategiak erabiltzen dituzte, baita egikaritze-funtzioetan eta arretan oinarritutako prestakuntza-programak ere, neurri txikiagoan.\nAtariko probetan ikusi da ariketa aerobikoak (jogginga edo igeriketa, adibidez) errendimendu kognitiborako eta portaera kontrolatzeko mesedegarriak izan daitezkeela eta, horrez gain, errendimendu fisikoa hobetzen dutela. Errehabilitazio kognitiboa, errehabilitazio fisikoa eta terapia farmakologikoa uztartzea eta horren gaineko ikerketa sakon bat egitea oso interesgarria izan daiteke.\nKognizioan eragina izan dezaketen EAren beste sintoma batzuk\nDepresioak eta nekeak arazo kognitiboak larritu ditzakete, 12. orrialdean esan bezala. Beraz, depresioa eta nekea egoki kudeatzeak (botiken bitartez edo beste era batera), arazo kognitiboak konpontzen lagun dezake.\nEstrategia farmakologikoak alde batera utzita, terapia kognitibo-konduktuala (ikusi beherago) tratamendu eraginkorra da, eta depresio- eta neke-nahasteetan erabiltzea gomendatzen zaie edozein adineko helduei eta, bereziki, botikak onartzen ez dituztenei edo hartzeko zalantzak dituztenei.\nOhiko arazo kognitiboak dituztenentzako aholkuak\nWeb-orri honetan daude argitaratuta (27. orrialdean aipatu dugu): www.stayingsmart.org.uk (UK MS Trust erakundeak administratzen du)\nGauza bakoitzari (betaurrekoei, kotxeko giltzei…) bere lekua ematea eta gauza horiek dagozkien lekuetan jartzea beti.\nHitzen bat mihiaren puntan baduzu baina ez bazaizu gogora etortzen, ez urduritu, ez beldurtu. Estresak hitz hori oroitzea oztopa diezazuke. Gauza bera esateko beste hitz bat edo hitz bat baino gehiago erabil ditzakezu, ahal bada. Pertsona- edo leku-izena bada eta ezin bada ordezkatu, “gero esango dizut” esan dezakezu.\nArretari eustea kostatzen bazaizu, arreta galarazten dizun horri aurre egiteko giro lasaiak bila ditzakezu, eta gainerakori esan diezaiekezu noiz eten zaitzaketen eta noiz ez.\nHitzorduak oroitzea kostatzen bazaizu, paperezko egunerokoak eta agenda elektronikoak oso erabilgarriak eta sotilak dira. Beharbada lehen baino maizago eta zorrotzago erabili beharko dituzu, baina konponbide egokiak dira.\nEA duten gehienek ohar txiki edo aztarnaren bat nahikoa izaten dute informazioa gogoratzeko. Kotxearen haizetakoan “garbitokia” dion papertxo bat jarri besterik ez duzu arropa jasotzera joan behar duzula gogoratzeko, adibidez.\nSaiatu eztabaida garrantzitsuak nekatuta ez zauden uneetarako antolatzen, edo saiatu lehenago atseden hartzen.\nElkarrizketetan ezin badiozu arretari ondo eutsi, solaskideak esan duena errepikatu dezakezu, esan beharrekoa esan baino lehen. Esan dezakezu, adibidez: “Beraz, Frantzian ederki pasa duzu eguraldi ona egin duelako. Euria egin al dizu inoiz Frantzian?”. Hasieran arraroa gertatuko zaizu, beharbada, baina laster itxura ona hartuko diozu. Ikusiko duzu lagunek atsegin hartuko dutela, esaten dutena interesatzen zaizula nabaritzen dutenean.\nIbilbideren bat egin aurretik begiratu mapak eta, behar izanez gero, egin ibilbidearen fotokopia edo ohar labur batzuk. Era horretan, hau da, ibilbidea aurretik antolatuz eta oharrak prestatuz, bidea gogoan izango duzu; eta, gainera, oharrak ibilbidean orientatzeko balioko dizute.\nArtikulu hau Multiple Sclerosis International Federation erakundearen MS in Focus aldizkarian argitaratu zen 2013ko uztailan. Maria Pia Amato eta Benedetta Goretti, NEUROFARBAko Saila, Neurozientzien atala, Florentziako Unibertsitatea (Italia)


- Nire ustez, puxika mikrouhinean sartzean, puxika lehertu egingo da.\n- Puxika puztu\n- Ur pixka bat bota barruan eta korapiloa egin\n- Mikrouhinean sartu eta aztertu zer gertatzen den.\n- Ardo pixka bat bota barruan eta korapiloa egin.\nEsperimentu honen bidez ikusi dezakegu, mikrouhinaren tenperatura altuaren ondorioz, uraren molekularen abiadura handitu egingo dela,beraz haien arteko distantzia ere handitu egingo da. Ondorioz materiaren egoera aldaketa bat egongo da likidotik lurrunera, hau da lurrunketa.\nPuxika itxita dagoenez, ez du lurruna ateratzen uzten eta presioa sortzen da, globoa handituz.\nPuxikan ardoa sartuz, berdina gertatuko da, egoera aldaketa bat egongo da, lurruntzea. Puxikan sartuz ez da bi likidoen desberdintasuna ondo ikusten, baina edalontzi baten bi likidoak botata, eta edalontzi horri sua behean jarriz ikusi dezakegu ardoa lehenago lurrunduko dela, izan ere, ardoaren irakite puntua 78 graduko tenperatura da, urarena berriz 100 gradukoa.\nHoni destilazioa deitzen zaio, hau da, sustantzia berean zeuden bi likido banatzen dira, prozesu hau, “Oesteko” pelikuletan ikusi dezakegu. Haiek Whiskya destilatzen zuten. Eta prozesu berdina erabiltzen zuten.


Arrain quenellea | Consumer\nArrain-mousse batetik abiatuta egindako arrautza-formako nahasketa bat da, eta arrain-zopen goarnizio gisa erabiltzen da.\nEgilea: EROSKI Consumer 2008-ko martxoak 26\nQuenelle edo quenefa bat mokadu gisa erabili ohi diren bolen forma duen xehatu bat da. Egiteko, urrats batzuk egin behar dira orea lantzeko testura egokia emateko. Moussea egiteko, bost arrain-xerretatik abiatzen da (legatza, oilarrak, mihi-arrainak edo amuarrain-izokina, nahastuta ala ez). Azala eta hezurrak kendu ondoren, bi zuringo, basokada bat esne gain, eta gatz eta piperbeltz zuri pixka bat gehitu.\nSukaldeko robot baten laguntzaz, txikitu arraina masa uniforme bat osatu arte. Ondoren, gatz-puntuan jarri, zuringoak gehitu eta txikitu, masa homogeneoa osatu arte. Pixkanaka-pixkanaka, gaina gehitu, aldez aurretik erdi metatuta, hagatxo elektrikoekin, eta kontu handiz nahastu koilara batekin. Horrela, koilara batzuekin lan egin eta kroketa itxura ematen duen orea nahasi eta eratzea lortzen dugu.\nArrain-mousse hori urarekin bustitako postreko bi koilaratxorekin moldatuko dugu. Batak forma obalatua ematen dio bi aldeetatik; besteak, gainazal leuna osatzen du, kroketa luzanga itxurakoa. Kenefak irakiten dagoen ur suabean gatz apur batekin edo salda edo arrain-fumetarekin sei minutuz galdarraztatu.\nDenbora hori igaro ondoren, apar-ontzi batekin atera eta sukaldeko papera duen plater batean xukatu. Zoparen goarnizio gisa zerbitzatu behar direnean, platera aurkeztuko dugu, quenefekin eta beste goarnizio-elementuren batekin.\nguarnición-eu masa-eu mousse-eu Pescado-eu quenelle


Chicken Egg Inkubazioa | Online larre nekazaria | October 2019\nKategoria Chicken Egg Inkubazioa\nOilasko oiloa gabe: oilasko arrautzak inkubatzea\nOso denbora luzez jasandako oilasko arraza ugari, zoritxarrez, ia erabat galdu zuten amaren instintuaren edozein adierazpen. Hala ere, oilasko gazteak hegazti-ustiategietan eta etxeetan hazten dira. Hori egin daiteke hegaztien inkubazio-hazkuntza dela eta, oilaskoak gabe oilaskoak ugaltzen dituena.\nNola jarri arrautzak inkubagailu batean\nEtxeko inkubagailuarekin hegazti osasuntsu asko lor ditzakezu. Baina faktore garrantzitsu bat larruazalen kopurua eta horrek bere biziraupena arrautzak erruleen "oiloa artifizialean" da. Garrantzitsua da inkubazio material ona hautatzea, eta espezie jakin baten inkubazioaren banakako ñabardurak aztertzea.\nOilaskoak hazten eta hazten erabakitzen badituzu, lehenago edo beranduago txitoak ekartzen dituzten uneak bizi beharko dituzu. Gaur egun, nahiz eta ustiategi txikietan hegaztien inkubazioan sartzen diren inkubagailuak erabiltzen dira, seme-alaben haziaren gaitzespena altuagoa baita, eta laborantza baliabideak apur bat hartzen dituzte. Etapa honetan, esperientziarik gabeko hegazti-ustiategi batek modu askoz ere zalantzan izan dezakete itzalaldi garaian eta prozesua bera, txitoak ateratzeko beharra eta beste puntu garrantzitsu batzuk behar izan ditzan.\nZergatik ez zuten txitoak intsolanik ateratzen?\nHatching chicks ez da beti oiloa egin. Ekipo modernoek ekoizten dituzten inkubagailuak inkubazio prozesua errazteko eta bizkortzeko diseinatuta daude, eta ereduek kalitate eta aukera zabala lortu dezakete ahalegin horretan arrakasta lortzeko. Baina, zoritxarrez, eklosio-prozesuak askotan atzeratu eta zailtzen dira edo ez da gertatzen, eta horren arrazoi asko daude.\nCopyright 2019 \_ Online larre nekazaria \_ Chicken Egg Inkubazioa


One Proposal: erantzun koordinatua Ukrainarentzat | Alboan\nAzken hilabeteetan jakinarazi dugun bezala, Jesusen Lagundiak Ukrainako larrialdiari emandako erantzunak etenik gabe jarraitzen du bere garapenean inplikatuta dauden herrialde eta erakunde askoren lan koordinatuarekin.\nAlboan eta Entreculturas-ek mobilizatzen jarraitzen dugu larrialdi honetan, Errefuxiatuentzako Jesuiten Zerbitzuaren eta Xavier Sarearen koordinaziopean. Horretarako, gure larrialdi-protokoloa aktibatu dugu, arreta, errefuxiatuei eta barne desplazatuei harrera eta laguntza eskaintzeko Ukrainan zein Polonian, Hungarian eta Eslovakian.\nJRS Europa inplementatzen ari den koordinazioaren arduraduna da, tokiko erakundeekin batera. Ostiralero, koordinazio orokorreko taldea JRSrekin eta Xavier Sareko taldearekin biltzen da. Koordinazio orokorreko talde horrez gain, une honetan nazioarteko lan-taldeak daude, programak kudeatzeko, funtsak biltzeko, segurtasunerako, Komunikaziorako eta Intzidentziarako. Lantalde horiek hainbat maiztasunekin biltzen dira, larrialdiaren inguruko koordinazioa eta produktu eta zerbitzuak bermatzeko.\nMaiatzaren 9tik 15era, Alberto Aresek, SJk (JRS Europako zuzendaria) eta Dani Villanuevak, SJk (Entreculturas eta Alboaneko lehendakariorde exekutiboa eta Xavier Sareko Larrialdietako koordinatzailea) bisita instituzionala egin zuten Poloniara, Errumaniara eta Ukrainara, erantzun koordinatua gero eta koherenteagoa eta egituratuagoa dela bermatzeko.\nHorrela, berehalako erantzunen ekintzen koordinazio mailakatuak Frantzisko aita santuaren lau aditzen inguruko erantzun humanitarioko ekintza guztiak integratzen dituen proposamen global baten diseinuari bide ematen dio, gure erantzunak nolakoa izan behar duen laburbiltzeko: errefuxiatuak hartzea, babestea, sustatzea eta integratzea.\nPrograma globalak, "One Proposal" izena hartu duenak, lau dimentsio ditu:\nHarrera, aldi baterako ostatua emanez, elikagaiak eta premiazko beste gai batzuk, garraioa, dei-zentroetako arreta.\nBabesa, ostatu segurua emanez, elikagaiak eta lehen mailako premiako beste artikulu batzuk, laguntza juridikoa, laguntza psikosoziala, hezkuntza eta osasuna.\nSustapena, errefuxiatuen hezkuntza- eta bizi-beharrei erantzunez.\nIntegrazioa, adiskidetzen eta kontzientziatzen lagunduz, hezkuntza-, komunikazio-, eragin- eta laguntza-ekintzen bidez.\nJesuiten elkartasun orokorreko sarearen erantzuna apartekoa izaten ari da, eta dagoeneko 5 milioi euro baino gehiago bildu ditu guztira. Epe ertainean esku hartzeko eta laguntzeko estrategiei esker, hiru urterako proposamen bat proiektatu dugu, eta oraindik ere laguntza handiagoa behar dugu horretarako. Jesuiten konferentziak, GKEak eta misio- eta garapen-bulegoak bat datoz erantzun komun horrekin.\nGure inguru hurbila ere mobilizatzen da ukrainarrak hartzeko\nGure ingurune hurbiletik asko laguntzen ari gara larrialdi globalean, eta aldi berean koordinatzen ari gara Migratzaileentzako Jesuiten Zerbitzua (SJM) osatzen duten tokiko erakundeen sarearekin. Gure inguruan zerbitzuak eskaintzeko antolatzen ari gara, Ukrainatik datozen errefuxiatuen harrera lagunduz:\nIritsi berriei lehen harrera eta oinarrizko orientazioa ematea.\nGizarteratzea eta sare komunitarioak eraikitzea.\nEgoitza-harrera larrialdiko ostatuaren beharra duten edo kalteberatasun handiena duten pertsonentzat.\nBilbon egoitza duen Ellacuria Fundazioan gaztelaniako eskolak ematen ari dira, eta, duela gutxi, euskarakoak; izan ere, 15 urte baino gehiago atzerritarren harreran eta laguntzan lan egin ondoren, badakite zein garrantzitsua den harrera linguistikoa, bertako hizkuntza ezagutzea baita pertsonak gizarteratzeko oinarria. Astez aste, boluntario-taldeak 133 pertsona gehiago izan ditu, eta, horri esker, gaztelaniazko ikastaroak jarri dira abian. Ikastaro horien bidez, 230 pertsona baino gehiago artatzen ari dira, gehienak emakumeak, eta horietatik 50 inguru oraindik eskolatu gabe dauden adingabeak dira, beren amek ikasteko aukera izan dezaten.\nNahi baduzu, Ukrainako Larrialdia babesten jarrai dezakezu:


Gizonezkoen Lehenengo Maila 2018/11/04\nBigarren Mailak atsedena izan zuen eta interes guztia egon Lehen Mailan, hain zuzen ere sailkapeneko goi postutako derbian. Aldiri kiroldegian, Goierrik partida bikaina jokatu zuen eta Redline Mekanika Take gainditu zuen jokoaren ikuspegi guztietan.\nGOIERRI 67 – 54 REDLINE MEKANIKA TAKE\nGoiko postutako derbia Aldiri geratu zen. Partida bikaina jokatu zuen Goierrik eta ia ikuspegi guztietan gainditu zuen Redline Mekanika Take. Tolosarrek soilik lehen taldearen lau jokalari izan zituzten.\nEtxeko taldea oso bizkor hasi zen, erraz saskiratuz. Takeren defentsa ez zuen intentsitaterik eta erasoan urruneko jaurtiketaz abusatu zuen. Bigarren laurdena igaro zen dinamika berarekin. Take Tolosak erabilitako zonakako defentsak Goierriren eraso arintasuna geldiarazi zuen, baina etxeko taldeak saskiratzen jarraitu zuen lehen laurdenean lortutako aldea mantentzeko (33-24).\nBigarren zatian, 10-0eko partziala lortu zuen Goierrik eta zulo garrantsitsua ireki zuen. Takek defentsa intentsitatea berriro ere galdu zuen eta bere eraso erabakiak ez ziren onak izan. Xabi Gorosteguiren taldeak epaia eman zion partidari 23-9ko partzialari esker (56-33).\nGaraipenarekin poltsikoan, etxeko taldea lasaitu zen eta Takek aldea murriztu zuen bere minuturik onenekin, bai erasoan bai defentsan.\nPartida honen ondoren, bi taldeak berdinduta daude sailkapenean (14-7), baina averagea Takerentzat da.\nSan Cernin da bakarkako liderra Takeren porrotari esker. Nafarroako taldeak garaipena lortu zuen Universidad de Loiola Indautxuren zelaian (78-85) eta partida bateko aldea du bigarren sailkatuarekiko.\nJardunaldiko bigarren Gipuzkoako derbian, Atletico San Sebastianek sufritu zuen Disdira Bitxitegiari gailentzeko Azpeitian (64-71). Etxetik kanpoko garaipena ere eskuratu zuen Hernani Tecnunen azpen postuan dagoen Valle de Eguesen aurrean (43-68). Take Tolosa, Atletico, Hernani eta Goierri berdinduta daude 14-7ko balantzarekin Lauko Finalerako postutan.\nGaraipeneko bidera itzuli zen Getxo Unamunoren kontura (79-50): 11 porrota jarraian jasan zuten bilbotarrek. Eskuinaldeko taldeak aldeak murriztu ditu Tabirako Baquerekin, bizkaitarren porrotaren ondoren Arri BKL-ren aurka (81-71). Eta azkenik, Avia Zizur Mayorrek landutako garaipena eskuratu zuen Cafes Aitona Askatuak-en aurka, sailkapeneko erdiko postutan jarraitzeko.


Behin behineko esleipendunen zerrendak eta itxaron zerrendak Zarautz-ko udalerriko Aldapeta-ko, alokairuko 16 babes ofizialeko sustapenean; espediente zenbakia EB3-0290/16-LC-000\nLaneko Psikosoziologiari buruzko XI. Jardunaldiak: telelanari buruzko hitzaldiak, argazkiak eta bideoak\nEBk `5.0 Industria Saria¿ren lehenengo deialdia ireki du Europako funtsekin finantzatutako proiektuentzako\nNeurriak bultzatzen ditugu emakumearen sarbidea, iraupena, sustapena eta lidergoa errazteko industrian\nHanditu egin da atzerritarren portzentajea pandemiaren ondoren\n2022an autonomo gisa alta ematea. Legez egiteko gakoak\nInbertsio ondasuna eta autonomoak. Zer hartu behar dute kontuan maila fiskalean?\nAutonomoak: Ogasunaren arauak 2022an, BEZean fakturak kentzeko\nGobernuak autonomoen erreformaren ondoren% 20 gehiago biltzea aurreikusi du RETAn\nHorrela geldituko dira autonomoen kuota berriak, 2023an indarrean sartuko litzatekeen Gobernuaren proposamenaren arabera\nLanerako Prestakuntza 2022\nLanerako Prestakuntza 2022 - OSOA


Elkarrizketatzaileak azken galdera egiten dio Luis García-Berlangari.\n- Bizitzeko hiru arrazoi on emango dizkidazu?\nEta berak, segurtasunez hala ihardesten du:\n- Batekin nahikoa zait: jakin-mina.\nLUIS GARCIA-BERLANGA I MARTÍ, gidoilaria eta zinema-zuzendaria (1921/06/21, València - + 2010/11/13/13, Pozuelo de Alarcón, Madril).\n(itzul.) Zahartasuna jakin-minaren galera da.\nJOSÉ AUGUSTO TRINIDAD MARTINEZ RUIZ (Azorín), idazlea, nobelagilea, saiakera-idazlea y literatura-kritikaria (08/06/1873, Monòver, Alacant - + 02/03/1967, Madril).\nOrejas curiosas, noticias dolorosas (itzul.) Belarri kuxkuxeroak, berri mingarriak.\nSi orejas curiosas no hubiera, malas lenguas no existieran. (itzul.) Belarri kuxkuxerorik ez balego, mihi gaiztorik ez balego.\nLa curiosidad mató al gato. (itzul.) Jakingurak katua akabatu zuen.\nFour be the things I"d have been better without: Love, curiosity, freckles and doubt.\n(itzul.) Lau gauzarik gabe hobeto bizi ahal nintzatekeen: maitasuna, jakin-mina, oreztak eta zalantza.\nDOROTHY PARKER (1893/08/22, Long Branch, New Jersey, AEB - + 1967/06/07, Nueva York, AEB) ipuin-kontalaria, dramaturgoa, antzerki-kritikaria, umorista, gidoilaria eta olerkari estatubatuarra).\nArdanatz - TANGORRI (845 m) - IRULEGI (893 m) - PAGADI (887 m) - TAXOARE GAINA (672 m).\nGR-220, Iruñerriari Biraren 1. Etapa.\nIrulegi gaina - 2008ko apirila\nIrulegiko gaztelura bisita gidatua\nGaur osatuko dugun ibilbidea GR-220 ibilbidearen 6 etapetako bat dugu: honek Iruñerria osoaren bira osatzen du eta urte batzuetan zehar amaitzea espero dugu.\nIruñeko ekialdean Arangurengo Ibarra dago. Honek iparrean eta ekialdean Arangurengo Mendizerra du, eta aldi berean Eguesibar eta Itzagaondoa mugakide ditu, hegoaldean Elortzibarretik aldentzen duen Taxoareko Mendizerra mugagune ere duelarik.\nEguesibarren barruan dagoen Ardanatz herritik abiatuko gara erlojuaren orratzen norabidean eta igoko garen lehen mendia TANGORRI (845 m) izango da. Ondoren etorriko dira ARIZKO (836 m), IRULEGI (893 m), ARIKITA (834 m), URRAMENDI (887 m), PAGADI (887 m), BIZKAI (762 m) eta TAXOARE GAINA (672 m), azkenik Elortzibarren dagoen Noainera iritsiz.\nARDANATZERAKO BIDEGURUTZEA (570 m) [0:00 h].\nHerriaren goialderantz errepidetik kilometro batean zehar igoko gara. Herria baino apur bat lehenago, ibilbidearen lehen marka zuri-gorriak aurkituko ditugu, eta hartu ere bai, izan ere hauexek Noaineraino eramango gaituzte-eta.\nARDANATZ (629 m). [0:15 h]. Marka zuri-gorriak (E) jarraituko ditugu eta gainaldera iritsi baino lehen bihurgunean, ezkerrerantz jarraitzen duen xendra bat hartuko dugu: honi esker, minutu gutxiren buruan, porlanezko pista bateraino iritsiko gara. Ur-tanga batera iritsi arte jarraituko dugu bidea, eta azken tanga honen ezkerretik abiatzen den lurrezko pista batetik jarraituko dugu ondoren. Bertatik igotzen jarraituko dugu SAN MIGEL ATAKAraino iritsi arte (726 m) [0:25 h]. Ezkerraldean MALKAITZ tontorra ikusiko dugu, nahiz eta guk pistatik jarraituko dugun bigarren LEPO batera iritsiz (772 m) [0:30h]: bertan abereak ez igarotzearren ...\n2011ko martxoaren 6an.\nIrulegiko Gazteluari buruzko monografia.\nGauza gutxi dakigu Nafarroa babestu zuten Erdi Eroko gazteluei buruz. XV. mendean, 100 inguru zeuden, baina, gaur egun, ia ez dago haien aztarnarik. Kasurik hoberenetan, eraikin horien hormen puskaren bat gelditzen da. 1512an hasi ziren Nafarroako Erdi Aroko gotorlekuak suntsitzen, Gaztelako tropei aurre egin ez ziezaieten.\nBeraz, ia ez dago horien arrastorik; hala ere, Erdi Aroko Kontu-dokumentuek argi uzten dute, batetik, erresuma hark gotorlekuak eraikitzean oinarritu zuela bere defentsa eta, bestetik, herritarrek berek mantentzen zituztela. Espiritu haren oinordeko gisa, udalek, gaur egun, beren ondarea berreskuratu nahi dute, poliki-poliki. Ezbairik gabe, ondarearekiko eta historiarekiko interes hori hazten ari da izaera berezia beti izan duen lur honetan. Nafarroa osoko herritarrengan eta udaletan, azaleratzen hasi da nahi hori.\nIrulegiko gaztelua Aranguren mendilerroan dago, Irulegi gailurrean ("Lakidain haitza" ere esaten zaio). Gailur horrek 893 metro ditu eta honako herri hauen gainean dago: Lakidain eta Ilundain (Aranguren Ibarra) eta Lerruz eta Idoate (Lizoain). Halaber, mendi horren silueta argi ikus daiteke Iruñetik.\nGailur horren iparraldean, malkar harkaiztsua dugu, baina, beste hegietan ere, malda handiak ditugu. Argi dago, beraz, gaztelua zergatik eraiki zen hor. Hegoaldea alderik iristerrazena da, eta, han, baditugu babes-erreten bat eta babes-harresi bat; aurrerago, sakonago gazteluaren deskribapenean aztertuko dugu azken hori.\nIrulegi toponimoa "Iru" zenbakiak eta "(h)egi" (gailur) hitzak osatzen dute; beraz, hiru gailur-edo esan nahi du. Badirudi zerikusia izan dezakeela Aranguren mendilerroan gailentzen diren hiru puntekin.\nEz dakigu ziur zein urtetan eraiki zen gotorlekua, baina haren kokaleku estrategikoak eta inguruko gotorlekuekin duen ikus-komunikazioak pentsarazten digute Iruñeko erresumaren hastapenetan eraiki zela. Garai haietan, gotorlekuetan oinarritzen zen Iruñerriko baskoien defentsa-sistema; gotorleku horiek elkarri jakinarazten zioten ea arabiarren edo frankoen sarraldiren bat ote zetorren hiria menderatzeko asmoz.\nSortu berria zen Iruñeko erresuma haren defentsa-sistema desfasatuz joan zen mugak zabaldu ahala. Ordurako, mugak ez zeuden Tafallan edo Monjardinen, Ebro ibaitik haratago baizik, eta, gotorleku horien erabilgarritasuna txikituz joan zen. Baskoien hasierako gotorleku horiek espetxe edo bizileku gisa erabiltzen hasi ziren; baina, gerra-garaietan, beren izaera militarra berreskuratzen zuten.\nHistoriaren aroaren arabera, hainbat etapa igaro zituen Irulegiko gazteluak: Gaztelaren kontrako gerretan (1378. 1429. eta 1460. urteetan), garrantzi militarra hartzen zuen, eta, orduan, Iruñerria defendatu ahal izateko, moldatu behar izaten zuten; bake-garaietan, berriz, lasaiago ibiltzen ziren. Gorabehera defentsibo horiek Kontu-dokumentuetan islatzen dira, hor esleitzen baitziren gazteluen eta arma-gizonen goarnizioak. 1378ko abuztuan, 18 gizon aipatzen dira dokumentu horietan, Gaztelaren kontrako gerrarako; gerraren ondoren, 5 gizonera murriztu ziren eta, hurrengo konfrontazio-garaietarako, berriz, 10 izango ziren.\nHala ere, bake-garaietan, bizitzeko modukoa zen gaztelua. Hiriburutik kilometro gutxira egoteagatik eta, halaber, laboreen ekoizpen-produkzioen eremuetatik hurbil eta klima inguru atseginean egoteagatik, bizileku egokia zen alkaideentzat eta haien familientzat, kokaleku zailagoa zuten gazteluekin alderatuz gero behinik behin. Hori argi gelditzen da 1374ko zenbait dokumentutan; izan ere, haietan, Zangozako merioak diruzainari aipatzen zion, hara egindako bisitan baten ondoren, Lakidainen gaineko gazteluan Gonzalo Ruiz Eransusko alkaidea gazteluan bizi zela bere familia guztiarekin, eta horrek ez ziola eragozten bere lanak betetzea.\nGotorlekua eta eskualdea defendatzeko asmoz, gazteluak baldintza egokiak bazituen, ohikoa zen gaztelu-buruak eta haren jendea han bizitzea. Halaber, ez zen harrigarria izaten, horietako bat hil ondoren, erregearen baimenaz, haren ahaideetako batek -oro har, semeak- kargua hartzea; esate baterako, Irulegin, Martin Gartzia Ollokikoa hil eta gero, haren semeak ordeztu zuen 1330ean.\nDefentsa-helburuaz gain, bake-garaietan honako zeregin hau ere izaten zuen: Koroaren interesak defendatzen zituen zerga-biltzaileak beren lana bete zezaten erraztuz. Hala ere, alkaidearen 1461eko kobrantzak Arangurengo, Lakidaingo eta Ilundaingo nekazarien petxen bitartez egiten ziren; horrek argi erakusten du urte haietan gazteluaren arduradunarena zela gaztelua pagatu eta mantentzeko erantzukizuna. Hori dela eta, Kontu-dokumentuetan oso urriak dira gotorleku horren konponketei buruz egindako aipamenak.\n1479an, Koroaren eta kondestablearen arteko Agoitzeko akordioen ondoren, Leringo kondeari onartu zitzaion, besteak beste, Biana herriaren eta Garañoko eta Irulegiko gazteluen jabea izatea.\nGarai haietan, agaramontarren eta beaumondarren arteko gerra zibilean, Leringo kondea zen gazteluaren jabea, eta, XIV. mendearen bukaera hartan, Juan Mearin beaumondarra zen hango alkaidea. Hala ere, 1494ko irailaren 19an, Joan III. eta Foixeko Katalina Nafarroako errege-erreginek berreskuratu zuten gotorlekua. Urte hartako abenduan, Juan Garrok eta Remonet kapitainak hura suntsitzeko agindua jaso zuten, baliogabekotzat eta garestitzat jotzen baitzen. Argi dago suntsitze horrekin saihestu nahi zutela Gaztelaren hurbileko jendeak hiriburutik hain hurbil jabetzak izatea. Almenak eta harresiaren parte bat, defentsa-ateak eta bestelako elementuak eraitsi zituzten; hala ere, ez dirudi kalte horiek erabat baliogabetu zutenik gaztelua, eta, segur aski, dorre nagusiak bizilekua izaten jarraitu zuen. Denborak eta moldatzeko dirurik ezak gazteluaren behin betiko suntsipena ekarri zuten.\nIÑAKI SAGREDOren lana, "Castillos de Navarra" liburuaren autorea.\nITURRIA: Aranguren Ibarreko Udala http://www.aranguren.es\nINFORMAZIO GEHIAGO: http://www.aranguren.es\nLandaredia eta animaliak.\n2011ko martxoaren 10ean.\nNoain, Historiaz betetako herria.


Zer da hygge-a - Dekorazio-joerak\nHasiera\tDekorazio-ideiak\tZer da hygge-a\nZer da hygge-a? Espainian hainbat hilabetez indar betean dirauen joera; jatorria Danimarkan du ordea, eta bertan bizitzeko modu bat da. «Hu-gee» ahoskatzen da gutxi-gorabehera eta «eroso» esan nahi duela esan dezakegu. Izan ere, dekorazioaren arloan hygge-a honakoan datza bereziki: ehun-gaiak eta argiztapena erabiliz, guneak eroso eta atseginagoak egitean. Etxean denboraz gozatzera gonbidatzen zaituen estiloa, etxean alaiago sentiarazten laguntzen zaituena, ezer handirik behar izan gabe. Horregatik, haren sekretuak erakutsi nahi dizkizugu, hotza datorrenez, etxea eroso eta atseginagoa egitea lor dezazun. Gozatu plazer txikiez eta ezagutu ongi hygge-a!\nEskuko LED linterna\nBeraz, pentsatu zein dekorazio motak egiten zaituen etxean zoriontsuago, zerk sentiarazten zaituen ondo, eroso, zure hormez haratago joan nahi ez duzula ia... Burura etorri zaizun hori guztia, dekorazio eroso hori, hygge famatua duzu. Desiragarria, ezta?\n3 kakodun esekitokia\nKandela txikirako faroltxoa\n3. Etxean (eta handik at) bizi ditugun une berezien magia bilatu nahi duen estiloa.


Kronikgunek osasun arreta integratuari buruzko tailer batean parte hartu du - Kronikgune\nKronikgunek, Eusko Jaurlaritzako Osasun Saila ordezkatuz, “Steering Group on Promotion and Prevention (SGPP) marketplace workshop on digitally-enabled, integrated, personcentred care” ekitaldian parte hartu du.\nEuropako Batzordeak antolatutako ekitaldi hau pasa den abenduaren 12an eta 13an ospatu zen Ikerketa Zentro Bateratuaren (Joint Research Centre JRC) instalazioetan, Ispran, Italian.\nEuskadi zahartze eta kronikotasunaren inguruko Euskal Osasun Estrategiak: zaintza integratuak eremuan duen jardunbide egokia aditzera emateko aukeratutako eskualdeetako bat izan da. Jardunbide hau esku-hartze prebentiboan, gaixoaren ahalduntzean eta osasun arreta pertsonalizatuan oinarrituta dago eta gero eta garrantzi handiagoa hartzen ari dira arretaren jarraitutasuna, segurtasuna eta gaixoaren esperientzia betetzea eta hobetzea. Historia kliniko elektroniko unibertsal bateratua (Osabide), errezeta elektronikoa, osasun-karpeta pertsonala, egunean 24 orduko eta astean 7 eguneko erizaintza zerbitzua, eta dei zentroa barne hartzen duen eOsasun estrategia batean oinarritzen da.\nPertsonak eta gaixoak xede dituen arreta integratuko eredua sortu du estrategia horrek, osasunean nahiz gizarte-mailan arretaren jarraitutasuna emateko gai dena. Euskadiko gaixoen osasun-beharrak betetzeko egitura, prozesu eta tresna berriak inplementatu dira, eraginkortasun eta efizientzia handiz eta osasun arloko profesionalen eta gizarte-langileen arteko koordinazio-maila handiz.\nEkitaldiak 10 herrialdetako ordezkariak bildu zituen, zeinak haien hautatutako jardunbide egokia Estatu kideen ordezkariei transmititzeko xedearekin bertaratu ziren. Azken hauek horietako zenbait jardunbide egoki aplikatu ahalko dituzte haien testuinguru nazionalerako egokitzat jotzen badituzte.\nBaliteke transferentzia honek EBko Hirugarren Osasun Programaren diru-laguntza jasotzea. Estatu kideek Ispran aurkeztutako jardunbide egokiak lehenetsiko dituzte galdetegi baten bidez. Emaitzak Osasunaren Sustapena eta Gaixotasun ez Transmitigarrien Prebentzioa eta Kudeaketari buruzko Zuzendaritza Taldearen hurrengo bileran emango dira (2019ko otsailaren 14an, Bruselan) 2019an Osasun Programaren babesa izango duten maila altuagoko jardunbideak adosteko helburuarekin.


Eman dohaintzan zure Legatua - Dya Gipuzkoa\nZure elkartasunak DYAko proiektua eta lana bizirik mantentzen laguntzea nahi baduzu, nahiz eta gure artean ez egon Elkartearen alde legatu bat egin dezakezu.\nSoilik notarioari adierazi behar diozu, testamentua egitean, zein ondare nahi dituzun legatu bezala uztea: diru-kantitate bat, zure ondarearen erabateko balioaren portzentaje bat, akzioak, ondasun higiezinak…\nNotarioak ondorengo datuak testamentuan sartu beharko ditu:\nIzen soziala: DYA Gipuzkoa Bide Laguntza Elkartea.\nHelbide soziala: Mendigain 30 behea, 20014 Donostia.\nEusko Jaurlaritzako Elkarteen Erregistroan 551 zenbakiarekin erregistratua, eta 2008ko ekainaren 26an E.H.A.An argitaratutako ekainaren 17ko 113/2008 Dekretuareren bitartez Erabilgarritasun Publikorako aitortua.\nBehin gestioa burututa gomendagarria da zuk kopia bat guri aurreko helbidera bidaltzea.\nEra berean zure zalantzak argitzeko gurekin harremanetan jar zaitezke 943 46 46 22ra deituta, administrazioa@DYAgipuzkoa.com-era posta elektroniko bat bidalita, edo DYA Gipuzkoara, Mendigain kalea 30 behea 20014 Donostia, eskutitz bat bidaliaz.\nGuk deitzea nahiago baduzu, hurrengo formularioa bete.\nN.A.N / I.F.Z.: (Nahitaezko eremuak)


Gaztelako armadak Nafarroa beste behin 1512an inbaditu zuela 500 urte betetzen diren urte honetan fenomeno bitxi baten biderkatzea gertatzean ari da: Nafarroa Beherearen ukazioa, hain zuzen ere. Ukazio hori ez da jazoten ari Nafarroako navarrismo-españolistaren aldarriz, baizik eta ezkerreko abertzaleen ekimenez.\nEusko Jaurlaritzaren Kultura sailaren 2011erako aurrekontu-proiektua aztertzen dihardudala beheko paragrafoarekin egin dut topo.\nJoan den astean EHUk eta UPNAk bikaintasun labela lortu dute Madrilgo Hezkuntza Ministerioak eginiko deialdi batean. Pozteko berria da eta ez bakarrik unibertsitate horiek lortuko duten diru-laguntza potoloagatik.\nGipuzkoako bainuzaleak gogaitu dituen Physialia physalis hidrozooak ez du euskarazko izen kanonikorik, sobra ere. Hiztegietan ez dut ordainik topatu; ezta Euskaltermen ere. Elebilan begiratuta karabela portuges agertzen da, baita Berrian ere. Horrela izendatuko dugu, nahiz eta ez duen minimoen irizpidea betetzen, frantsesez 'galère portugaise' esaten baitiote.\nEgun hauetan iritsi da nire eskuetara Europako Parlamentuko 70 bat kidek, kolore gehienetakoek bidenabar, joan den ekainean sinatu duten adierazpena non finantzen alorrean bankuen eta antzekoen jarrerei kontrapuntua jarriko dien eta bestelako iritzia landuko du(t)en GKEak sor daitezen aldarria egiten du.


Game Eskola-Daze Online. Play for free\nPlay jokoa Eskola-Daze Online:\nGame Description Eskola-Daze\nGure eskolan margotutako elkarrekin modu horretan mugituko da aukeratu duzu. Zure Joko luzera araberakoa da. Hau berehala burutu daitezke lehen edo azken aukera izan ondoren eta zorionez amaituko da. . Play jokoa Eskola-Daze konektatuta.\nTekniko jokoa Eskola-Daze ezaugarri\nGame Eskola-Daze gehitu: 16.08.2015\nJokoa jokatzen: 76 aldiz\nBezalako jokoa Eskola-Daze Jokoak\nHalloween etxe cambio\nDeskarga jokoa Eskola-Daze\nEmbed Joko Eskola-Daze zure web orrian:\nJokoaren txertatu Eskola-Daze zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Eskola-Daze, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Eskola-Daze-rekin, baita ere, jokoa jokatu zen:


Argitaratzailea Buruntzaldea IKT abenduak 30, 2021\nKonfinamenduak eta zailtasunak gora-behera, atzokoan gure taldeko hiru igerilari Ordiziako Majori igerilekuan izan ziren XXXIX Gabonetako Nazioarteko Txapelketan lehian. Hasera batean 6 taldekide sartu baziren ere, 3 hiru izan ziren azkenean parte hatu zutenak: Unai G: Somovilla, Nora Imaz eta Garazi Etxeberria.\nUnai G. Somovilla 100 tximeletan aritu zen eta 1:04,76 egin zuen, bere onenetik segundu bat baino gutxiagora. Nora Imaz berriz 100 librean lehiatu zen eta bera ere bere onenetik gertu lehiatu zen 1:02,06 eginez. Azkenik, Garazi izan zen proba gehien izan zituena: 50 librea, 100 lau estiloetakoa eta 50 bular probak. Lehendabizikoan irteera azkarregi egiteagatik deskalifikatua izan zen Garazi baina marka ona gingo lukeela ikusi ahal izan genuen. Lau estiloetakoan 1:12,96 egin zuen eta bular estiloko 50ekon berriz 37,75, biak bere onenetik gora.\nModu horretan kanporaketa serieetan geratu ziren gureak, arratsalderako finalerako txartelik lortu gabe baina epealdi honetan lehiatzea lortuz, hori ere garrantzitsua baita.\nBestalde, Gabonen aurretik, gure taldekideak Neguko Ligako 4. jardunaldian lehiatu ziren Hernanin, abenduaren 18an. Bertan 11 taldekide aritu lehian proba desberdinetan lehian. Bertan 14 marka pertsonal berritu zituztn gure igerilariek, aipagarriena Jurgi Sukunzak 800 libreak lortutako taldeko 14 urteko errekor berria izan zelarik. Proba honetan 9:43,84 egin zuen Jurgik.\nGabonetako asteak pasata, Gipuzkoako Kluben Arteko Kopan lehiatuko dira gureak, urtarrilaren 22an eta 23an.


Osasun Ministerioa ez da gai odol-analisien kalitatea bermatzeko | Consumer\nOsasun Ministerioa ez da gai odol-analisien kalitatea bermatzeko\nAnalisi askok emaitza okerrak ematen dituzte pertsonen osasun-egoerari buruz\nDuela urtebete, Analisi Klinikoetako Laborategien Enpresa Federazioko (FELAC), Espainiako Biopatologia Medikoko Elkarteko (AEMB), Botikari Analisten Espainiako Elkarteko (AEFA) eta Medikuen eta Botikarioen Kontseilu Nagusietako ordezkariak Osasun Ministerioarekin elkartu ziren, Espainian egindako odol-analisien akatsak salatzeko. Gaur egun, sozietate horiek ez dute administrazioaren erantzunik, eta azpimarratu dute gure herrialdean erauzitako odol-laginen %10en analisiek emaitza engainagarriak ematen jarraitzen dutela.\n2000. urtearen amaieran Osasunarekin izandako lehen bileran, aipatutako elkarte zientifikoek eta erakunde profesionalek ohartarazi zuten Espainia osoan ugaritu egin zirela hiriburu nagusietan kokatutako laborategi handietako Erauzketa Periferikoko Puntuak. Salatzaileek diotenez, puntu horiek odol edo gernu laginak hartzen dituzte, horrelako prozesuei eskatzen zaizkien kalitate arauak aplikatu gabe.\nHorren ondorioz, esan dute azterketa askok emaitza okerrak ematen dituztela azterketa egin zieten pertsonen osasun-egoerari buruz. Hala, gaixo batzuei osasuntsu daudela esaten zaie, egia ez denean, eta beste gaixo batzuei, berriz, diabetea, hepatitisa edo giltzurrunetako arazoak bezalako patologiak diagnostikatzen zaizkie, baina ez dituzte pairatzen.\nOsasun Sailarekin egindako azken bileran, 2001eko martxoan, Planifikazioko zuzendari nagusiak, Lluis Bohigasek, konpromisoa hartu zuen laborategi klinikoaren kalitate-politika bat garatzeko Estatuan, herritarrak jasotzen duen zerbitzua hobetzeko eta analisiaren fase guztietan akatsak konpontzeko arau bat prestatzeko.\nHala ere, promesa horiek gorabehera, ministerio horrek orain arte ez du ezer egin eta arazoek aurrera jarraitzen dute, FELACek adierazi duenez. Erakunde horrek dio akatsek osasun publikoan nahiz pribatuan eragiten dutela, eta, zehazki, enpresa askok beren langileei egiten dizkieten analisiei egiten die erreferentzia. Berriki egindako txosten batean, azterketa horien inguruan patronalak adierazi du enpresek hartu behar dutela beren gain langileen osasuna zaintzeko kostua, baina Lan Ministerioak aurrekontu bat esleitu die istripuen ugazaben mutuei kontrol hori egiteko. Hori dela eta, enpresek analitika asko kontratatzeko gaitasuna dute.\nFELACen dokumentuaren arabera, eremu geografiko handietan lan egiten duten laborategiek askoz prezio lehiakorragoak eskaintzen dituzte, ez baitute kalitate bera eskaintzen, eta, hala, mutu askoren bezero bihurtzen dira; beraz, enpresetako langileei egiten zaizkien analisiek ez dute zehaztasun profesionalik izaten askotan.\ngarantizar-eu kalitate odol